
	Εσπερίδα
«Αφιέρωμα στον Νάνο Βαλαωρίτη

πατέρα της ποιητικής πρωτοπορίας»
από το Κύκλο Ποιητών

στο Σπίτι της Κύπρου 

Την Πέμπτη 25 Νοεμβρίου 2021, το Σπίτι της Κύπρου και ο Κύκλος Ποιητών συνδιοργάνωσαν εσπερίδα με τίτλο «Αφιέρωμα στον Νάνο Βαλαωρίτη πατέρα της ποιητικής πρωτοπορίας».
Χαιρετισμό απηύθυνε ο ποιητής Ντίνος Σιώτης ο οποίος ανέλαβε και τον συντονισμό της εσπερίδας.
Στη συνέχεια η Κατερίνα Βαλαωρίτη, κόρη του Νάνου Βαλαωρίτη, απάγγειλε ποίημα το οποίο έγραψε η ίδια για τον πατέρα της. Το ποίημα «Αλληγορία» από την ποιητική συλλογή «Πικρό Καρναβάλι», διάβασε η φίλη και μαθήτριά του Λίνα Φούντογλου.
Φέτος συμπληρώνονται 100 χρόνια από τη γέννηση (1921) του Νάνου Βαλαωρίτη. Για το έργο του σπουδαίου ποιητή, συγγραφέα, δάσκαλου, μεταφραστή και ερευνητή της σύγχρονης Ελλάδας, μίλησαν, η Νάντια Αργυροπούλου, ανεξάρτητη επιμελήτρια, ιστορικός τέχνης με θέμα, «Ο αναρχικός εικονοκολλητής», η Ελισάβετ Αρσενίου, πανεπιστημιακός, «Ο Νάνος Βαλαωρίτης στον Ισημερινό της εποχής», η Άννα Αφεντουλίδου, ποιήτρια, κριτικός, Σύμβουλος Ειδικής Αγωγής, «Ο Νάνος Βαλαωρίτης και το πικρό καρναβάλι της γραφής», ο Αναστάσης Βιστωνίτης, ποιητής, δοκιμιογράφος και δημοσιογράφος, «Νάνος Βαλαωρίτης: μοντερνιστής και πρωτοπόρος», ο Παναγιώτης Βούζης, ποιητής και κριτικός, «Η τελευταία ποιητική περίοδος του Νάνου Βαλαωρίτη και το δίκτυο του μύθου», η Ανθούλα Δανιήλ, Δρ Φιλολογίας, κριτικός και συγγραφέας, «Νάνος Βαλαωρίτης, Περί Πρωτοπορίας - Ζωγραφική, Μουσική, Ποίηση», ο Αλέξης Ζήρας, κριτικός, «Το πέρασμα του Νάνου από το Λονδίνο»,  η Αντιγόνη Κατσαδήμα, ποιήτρια, δημοσιογράφος, «Στον ατελείωτο περίπατο της πολυδιάστατης γραφής του Νάνου Βαλαωρίτη», η Φωτεινή Παπαρήγα, μεταφράστρια, εκπαιδευτικός, «Είναι μια αλχημεία που συμβαίνει ανάμεσα στον μεταφραστή και στο πρωτότυπο» και τέλος η Βασιλική Ράπτη, Συνιδρύτρια/Συνδιευθύντρια  του Ερευνητικού Σεμιναρίου “Ludics” του Κέντρου Ανθρωπιστικών Σπουδών του πανεπιστημίου Χάρβαρντ, «Κρα-κρα: Το πικρό και αέναο παιχνίδι της γραφής του Νάνου Βαλαωρίτη». Η ομιλία της κ. Ράπτη προβλήθηκε βιντεοσκοπημένη. 
Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=10282
26 Νοεμβρίου 2021
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.jpg]


